《上留田》
清代·张文虎

行至上留田，不闻鸦鹊声。华屋为丘墟，莫辨室与庭。

常棣不复花，荆树无遗荣。深栽百年久，剪伐谁使令。

沴气夙已滋，会与妖祥并。飘风一朝至，根本忽以倾。

栖栖失林鸟，三币徒飞鸣。海畔多枭鸱，诱汝啄腐腥。

猝然遇矰弋，同为盘中羹。胡不学鸴斯，故巢犹可营。

悲哉上留田，蔓草无人耕。昔我尝三宿，感此涕泗零。

冤魂如欲语，白日悲风生。

作者简介：（1808—1885）江苏南汇人，字孟彪，又字啸山，自号天目山樵，又号华谷里民。诸生。同治中入曾国藩幕，保候选训导。曾应金陵书局聘，校《史记》，世称善本。晚讲学于南菁书院。习经史、小学、历算、乐律。尝馆金山钱熙祚家三十年，校《守山阁丛书》、《指海》等数百种。喜读《儒林外史》，有评点本。另有《校刊史记札记》、《古今乐律考》、《舒艺室随笔》、《舒艺室杂著》等。